സച്ചിനും അനില് അംബാനിയും കുടുങ്ങുമോ പാന്ഡോര പേപ്പര് കേന്ദ്രം അന്വേഷണം പ്രഖ്യാപിച്ചു കള്ളപ്പണം സംബന്ധിച്ച പാന്ഡോര പേപ്പര് വെളിപ്പെടുത്തലുകളില് കേന്ദ്രം അന്വേഷണം പ്രഖ്യാപിച്ചു. പ്രത്യക്ഷ നികുതി ബോര്ഡ് ചെയര്മാന്്റെ മേല്നോട്ടത്തിലുള്ള അന്വേഷണ സംഘത്തില് എന്ഫോഴ്സ്മെന്്റ് ഡയറക്ടറേറ്റ് ഇഡി, റിസര്വ് ബാങ്ക്, സാമ്ബത്തിക രഹസ്യാന്വേഷണ വിഭാഗം ഉദ്യോഗസ്ഥരും അംഗങ്ങളാകും. ഇന്ത്യയുള്പ്പെടെ 91 രാജ്യങ്ങളിലെ പ്രമുഖരുടെ കള്ളപ്പണ നിക്ഷേപ വിവരങ്ങളാണ് പുറത്തുന്നുവന്നത്. ഇന്ത്യയിലെ വ്യവസായികള്, രാഷ്ട്രീയക്കാര്, അന്വേഷണം നേരിടുന്നവര് തുടങ്ങിയവരെല്ലാം പട്ടികയിലുണ്ട്. പ്രമുഖ ക്രിക്കറ്റ് താരവും മുന് രാജ്യസഭാ അംഗവുമായ സച്ചിന് ടെന്ഡുല്ക്കറും കുടുംബാംഗങ്ങളും അനില് അംബാനിയും പട്ടികയിലുണ്ട്. ബ്രിട്ടീഷ് വിര്ജിന് ദ്വീപുകളിലെ ബിവിഐ 2016ല് ലിക്വിഡേറ്റ് ചെയ്ത ഓഫ്ഷോര് സ്ഥാപനത്തിന്റെ ബെനിഫിഷ്യല് ഓണര്മാര് ആനുകൂല്യങ്ങള് ആസ്വദിക്കുന്ന വ്യക്തികള് എന്ന നിലയിലാണ് ഇവര് രേഖകളില് ഇടംപിടിച്ചിരിക്കുന്നത്. പനാമ വെളിപ്പെടത്തലിനെത്തുടര്ന്നാണ് ഈ കമ്ബനി പ്രവര്ത്തനം അവസാനിച്ചത്. നികുതിയിളവുള്ള രാജ്യങ്ങളില് ലോകത്തെ ഉന്നതനേതാക്കളും പ്രമുഖ വ്യക്തികളും നടത്തിയ നിക്ഷേപങ്ങളുടെ വിവരങ്ങളാണ് പുറത്തായത്. പാന്ഡോറ പേപ്പേഴ്സ് എന്ന പേരിലുള്ള റിപ്പോര്ട്ടില്, നികുതിയിളവ് ലഭിക്കുന്ന രാജ്യങ്ങളില് ആരംഭിച്ച 29,000 കമ്ബനികളുടെയും ട്രസ്റ്റുകളുടെയും വിവരങ്ങളാണ് ഉള്ളത്. ഇന്റര്നാഷനല് കണ്സോര്ഷ്യം ഫോര് ഇന്വെസ്റ്റിഗേഷന് ജേണലിസവും വിവിധ മാധ്യമങ്ങളും ചേര്ന്ന് തയാറാക്കിയ റിപ്പോര്ട്ടില് 12 ദശലക്ഷം രേഖകളാണുള്ളത്. യുകെ കോടതിയില് പാപ്പരാണെന്ന് അപേക്ഷ നല്കിയ അനില് അംബാനിക്ക് കള്ളപ്പണം വെളുപ്പിക്കാനായി ഉണ്ടായിരുന്നത് 18 കമ്ബനികളെന്നാണ് പാന്ഡോര പേപ്പറിലുള്ളത്. നീരവ് മോദി ഇന്ത്യ വിടുന്നതിന് മുന്പ് ഒരു മാസം മുന്പ് സഹോദരി പൂര്വി മോദി ഒരു ട്രസ്റ്റ് രൂപികരിച്ച് കള്ളപ്പണം നിക്ഷേപിച്ചതായും റിപ്പോര്ട്ടുണ്ട്. ഗൗതം അദാനിയുടെ സഹോദരന് വിനോദ് അദാനി 2018 ല് ബ്രിട്ടീഷ് വിര്ജിന് ഐലന്റിലെ കമ്ബനിയുടെ ഡയറക്ടറും അന്പതിനായിരം ഓഹരികളുടെ ഉടമയുമാണെന്നും പാന്ഡോര പേപ്പര് പറയുന്നു. സിനിമ താരം ജാക്കി ഷ്റോഫ്, പാകിസ്ഥാന് പ്രധാനമന്ത്രി ഇമ്രാന്ഖാനുമായി അടുപ്പമുള്ളവര്, റഷ്യന് പ്രസിഡന്റ് വ്ലാദിമര് പുടിന്, ജോര്ദാന് രാജാവ്, മുന് ബ്രിട്ടീഷ് പ്രധാനമന്ത്രി ടോണി ബ്ലെയര് തുടങ്ങിയവരുടെ നിക്ഷേപങ്ങളെ കുറിച്ചും പാന്ഡോര പേപ്പറില് വെളിപ്പെടുത്തലുണ്ട്.